Rahvaliit lähtub veendumusest, et demokraatliku ühiskonna eelduseks on eri huvirühmade avatud dialoog ja koostöö. Rahvaliidu algatusel Eestis esimest korda toimunud avatud valimisplatvormi koostamisel said sõna sekka öelda kõik, keda Eesti Euroopa Liidu poliitika puudutab. Käesolev raamprogramm sõnastab 15 poliitikavaldkonnas Rahvaliidu peamised seisukohad Euroopa Parlamendi valimistel. Soovime, et arutelu  Euroopa Liidu poliitika üle jätkuks ka pärast raamprogrammi kinnitamist ja Euroopa Parlamendi valimisi. Ülevaate mõttevahetusest ja vastused spetsiifilisematele küsimustele leiate veebipäevikust euro.rahvaliit.ee